4. 3. 89 De Europæiske Fællesskabers Tidende Nr. L 61/57 KOMMISSIONENS BESLUTNING af 22. februar 1989 om godkendelse af, at Det Forenede Kongerige for varmebehandlet mælk til direkte konsum på hjemmemarkedet anvender de ved Rådets direktiv 85/397/ EØF for anden etape foreskrevne mikrobiologiske normer (89/165/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 85/397/EØF af 5. august 1985 om sundhedsmæssige og veterinærpolitimæs- sige problemer i forbindelse med handelen inden for Fællesskabet med varmebehandlet mælk (?), senest ændret ved forordning (EØF) nr. 3768/85 (?), særlig artikel 10, stk. 1, og ud fra følgende betragtninger : I henhold til artikel 10, stk. 1, i direktiv 85/397/EØF kan en medlemsstat, der for varmebehandlet mælk til konsum på hjemmemarkedet fra den 1. januar 1989 anvender de for anden etape foreskrevne mikrobiologiske normer, efter at dette er blevet konstateret efter fremgangsmåden i artikel 14, kræve, at steriliseret mælk og UHT-mælk for at kunne indføres på dens område skal overholde de normer, der er fastsat for færdigvaren for denne etape, og at pasteuriseret mælk skal overholde såvel de normer, der er fastsat for rå mælk som for pasteuriseret mælk ; ved skrivelse af 1. december 1988 har de britiske myndig- heder tilsendt Kommissionen de nationale sundhedsbe- stemmelser for varmebehandlet mælk til direkte konsum på hjemmemarkedet ; disse sundhedsbestemmelser træder i kraft den 1. januar 1989; ved en gennemgang på mødet i Den Stående Veterinær- komité den 19. december 1988 blev det konstateret, at Det Forenede Kongerige fra den 1. januar 1989 anvender de mikrobiologiske normer, der i kapitel VI og VII i bilag () EFT nr. L 226 af 24. 8. 1985, s. 13. () EFT nr. L 362 af 31. 12. 198$, s. 8. A til ovennævnte direktiv er fastsat for varmebehandlet mælk til direkte konsum på hjemmemarkedet ; desuden - har de britiske myndigheder forpligtet sig til kun at sende mælk, der opfylder de for anden etape foreskrevne mikro- biologiske normer, fra deres område til andre medlemssta- ters område til direkte konsum ; nærværende beslutning berører ikke betingelserne for indførsel til Det Forenede Kongeriges område af mejeri- produkter, især hvad angår det mikrobiologiske niveau for den til fremstillingen af disse produkter anvendte mælk ; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING : Artikel I Fra den 1. januar 1989 anvender Det Forenede Kongerige for varmebehandlet mælk til direkte konsum på hjemme- markedet de ved direktiv 85/397/EØF for anden etape foreskrevne mikrobiologiske normer. Artikel 2 Denne beslutning er rettet til medlemsstaterne. Udfærdiget i Bruxelles, den 22. februar 1989. På Kommissionens vegne Ray MAC SHARRY Medlem af Kommissionen